**Generation Orbit X-60** er et amerikansk eksperimentelt prosjekt som skal bedrive forskning i hypersonisk flyvning (hastigheter over Mach 5). X-60 er en ubemannet rakettdrevet drone bygd av Generation Orbit Launch Services i Atlanta på oppdrag fra USAs luftforsvars utviklingsavdeling AFRL (Air Force Research Laboratory). Dronen er utformet for å kunne bringe små nyttelaster opptil 453 kg til suborbital bane i hypersonisk hastighet. X-60 skal bringes opp til testhøyde (omkring 35 000 fot) av et moderfly før den slippes og starter rakettmotoren.

Historie
--------

16. juni 2014 ble Generation Orbit tildelt 149 984 USD i SBIR-midler (Small Business Innovation Research) for å utvikle GOLauncher 1 - en testrakett basert på suksessen til HIFIRE-programmet (scramjet-tester). Prosjektet fikk ytterligere finansiering året etter da GOLauncher 1 fase II ble godkjent. I mars 2017 gikk prosjektet videre med en bevilgning på nesten 12 millioner dollar. I samarbeid med NASA gjennomførte en fullskalamodell uten motor 3 vellykkede testflyvninger i januar 2018. Skalamodellen var festet midt under NASAs Gulfstream III C-20 jetfly. I oktober 2018 ble GOLauncher 1 tildelt betegnelsen X-60A 
I mars 2019 fikk prosjektet grønt lys for å starte byggingen av selve dronen. I januar 2020 fullførte rakettmotoren funksjonstester (på bakken). Testflyvningene skal foregå fra Cecil Spaceport i Jacksonville, Florida.

I 2021 fusjonerte Generation Orbit med SpaceWork Enterprises. X-60-programmet videreføres av SpaceWorks, og det foreligger planer om å bygge en forbedret utgave som selskapet har gitt betegnelsen X-60C.

Formål
------

X-60 skal være en kostnadseffektiv og fleksibel måte å forske på flyvning i hypersoniske hastigheter. Av ting som skal testes er blant annet hvordan ulike materialer og tekniske løsninger fungerer i disse høye hastighetene. Kompresjonsvarmen i hastigheter over Mach 5 kan få metaller til å smelte, og selv om mye kan testes i vindtunneler, trengs data fra flyvninger også. X-60 er ikke en romrakett, og vil ikke kunne bringe nyttelast opp i jord-bane.

Fartøyet
--------

X-60A under testing av rakettmotoren i januar 2020
Rakettmotoren som skal brukes er *Hadley* som er levert av Ursa Major Technologies i Colorado. Drivstoffet er flytende oksygen og parafin, og skyvekraften på den første motoren som ble levert sommeren 2018 var omkring 5 000 pund (22 241 N).

Spesifikasjoner
---------------

* **Toppfart:** Over Mach 5
* **Motor:** Ursa Major Technologies *Hadley*
* **Motorytelse:** omkring 5 000 pund (22 241 N) skyvekraft
* **Nyttelast:** 453 kg
* **Vingespenn:** 1,7 meter
* **Lengde motorseksjon:** 4,9 meter
* **Lengde nyttelastseksjon:** opp til 3 meter
* **Vekt:** Omkring 1 360 kg

Referanser
----------

1. ↑  SBIR: Air Launch Testbed for Endoatmospheric Hypersonic Trajectories Besøkt 13. januar 2020
2. ↑  NASA: NASA Flight Tests Generation Orbit’s Hypersonic Testbed *(publisert 9. januar 2018)* Besøkt 13. januar 2020
3. ↑  Wright-Patterson AFB: U.S. Air Force Designates GO1 Hypersonic Flight Research Vehicle as X-60A *(publisert 4. oktober 2018)* Besøkt 13. januar 2020
4. ↑  Wright-Patterson AFB: X-60A hypersonic flight research vehicle program completes critical design review *(publisert 7. mars 2019)* Besøkt 13. januar 2020
5. ↑  SpaceNews: Ursa Major aims to disrupt launcher vertical integration trend *(publisert 7. august 2018)* Besøkt 2. november 2018

Kilder
------

* AFCEAs magasin SIGNAL: X-60A May Make Hypersonic Flight Routine *(publisert 1. juni 2019)* Besøkt 13. januar 2020
* SBIR: Generation Orbit Launch Services, Inc. - Finansiering av prosjektet Besøkt 13. januar 2020
* Generation Orbit: X-60A Arkivert 15. januar 2020 hos Wayback Machine. Besøkt 13. januar 2020
* SpaceWorks Enterprises: X-60A Besøkt 16. mai 2022
* SpaceWorks Enterprises: X-60C Besøkt 16. mai 2022

Eksterne lenker
---------------

(en) Generation Orbit X-60 – kategori av bilder, video eller lyd på Commons


| * v
* d
* r
USAs X-fly (eksperiment-fly) |
| --- |
| 
* X-1
* X-2
* X-3
* X-4
* X-5
* X-6
* X-7
* X-8
* X-9
* X-10
* X-11
* X-12
* X-13
* X-14
* X-15
* X-16
* X-17
* X-18
* X-19
* X-20
* X-21
* X-22
* X-23
* X-24
* X-25
* X-26
* X-27
* X-28
* X-29
* X-30
* X-31
* X-32
* X-33
* X-34
* X-35
* X-36
* X-37
* X-38
* *X-39*
* X-40
* X-41
* X-42
* X-43
* X-44
* X-45
* X-46
* X-47
* X-48
* X-49
* X-50
* X-51
* *X-52*
* X-53
* X-54
* X-55
* X-56
* X-57
* *X-58*
* X-59
* X-60
* X-61
* X-62
* *X-63*
* *X-64*
* X-65
* X-66

 |